CELEX: 32017R1169
Language: lv
Date: 2017-06-26 00:00:00
Title: Komisijas Īstenošanas regula (ES) 2017/1169 (2017. gada 26. jūnijs) par atsevišķu preču klasifikāciju kombinētajā nomenklatūrā

1.7.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 170/56
               
            KOMISIJAS ĪSTENOŠANAS REGULA (ES) 2017/1169
      (2017. gada 26. jūnijs)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:
      
                  (1)
               
               
                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.
               
            
                  (2)
               
               
                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
               
            
                  (3)
               
               
                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
               
            
                  (4)
               
               
                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
               
            
                  (5)
               
               
                  Šajā regulā paredzētie pasākumi ir saskaņā ar Muitas kodeksa komitejas atzinumu,
               
            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 26. jūnijā
         
            
               Komisijas
            
            
               un tās priekšsēdētāja vārdā –
            
            
               Nodokļu politikas un muitas savienības ģenerāldirektorāta
            
            
               ģenerāldirektors
            
            Stephen QUEST
         
      
      
         (1)  OV L 269, 10.10.2013., 1. lpp.
      
      
         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
         PIELIKUMS
         
                     Preču apraksts
                  
                  
                     Klasifikācija
                     (KN kods)
                  
                  
                     Pamatojums
                  
               
                     (1)
                  
                  
                     (2)
                  
                  
                     (3)
                  
               
                     Lodītes formas izstrādājums (tā dēvētā “peintbola lodīte”) – cieta želatīna čaula, kas satur krāsu uz ūdens bāzes.
                     Izstrādājumu ir paredzēts lietot kā šāviņu peintbola šautenēs (pneimatiskajās šautenēs, kuru lodes sākuma ātrums ir 91 metrs sekundē) vairāku dalībnieku spēlē peintbolā.
                     Skatīt attēlus (*1).
                  
                  
                     9306 90 90 
                  
                  
                     Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 95. nodaļas 1.s) piezīmi un KN kodu 9306 , 9306 90  un 9306 90 90  formulējumu.
                     Izstrādājums ir paredzēts kā šāviņš peintbola šautenei, kas ir pozīcijā 9304  minētā pneimatiskā šautene, jo tai ir ievērojams lodes sākuma ātrums (skatīt Komisijas Regulu (EK) Nr. 242/96 (OV L 31, 9.2.1996., 16. lpp.)).
                     Peintbola lodīte, līdzīgi kā skrotis vai šautriņas, ir šāviņš, ko izmanto šaušanai no pneimatiskajām šautenēm. Tādēļ peintbola lodīte ir munīcijas veids (skatīt arī A) punkta 3) apakšpunktu Harmonizētās sistēmas skaidrojumos par pozīciju 9306 ).
                     Tāpēc, ņemot vērā 95. nodaļas 1.s) piezīmi, klasificēšana minētajā nodaļā nav iespējama.
                     Līdz ar to izstrādājums ir klasificējams ar KN kodu 9306 90 90  pie šāviņiem.
                  
               
            
         
            (*1)  Attēli pievienoti tikai informācijai.